Heinrich Ancker

Heinrichas Ankeris (1850 m. gruodžio 27 d. Rusnėje, Prūsijos karalystė - 1900 m. sausio 19 d. Rusnėje, Vokietijos imperija) – Vokietijos imperijos Reichstago deputatas, verslininkas, Ernsto Vilhelmo Berbomo vaikaitis.

 Biografija 

Gimė 1850 m. gruodžio 27 d. Rusnėje. Tėvas Johanas Heinrichas Ankeris (1820-1881), motina Marie Emilie Beerbohm (1822-1873), Ernsto Vilhelmo Berbomo dukra. Ankerių giminė buvo kilusi iš Norvegijos.Iš medinės Rusnės praeities Jaunystėje H. Ankeris mokėsi Tilžės gimnazijoje, vėliau dirbdamas prekybos įmonėje praktikavosi kituose Vokietijos imperijos miestuose bei Anglijoje. 1881 m. po tėvo mirties kartu su broliu perėmė krovinių transportavimo ir medienos supirkimo įmonės valdymą. 1893-1898 m. dirbo Vokietijos imperijos reichstage, į kurį buvo išrinktas kaip Vokietijos laisvaminčių žmonių partijos atstovas Klaipėdos ir Šilutės apygardose. Mirė 1900 m. sausio 19 d. Rusnėje.

 Nuorodos 

 Biografija (vok.) ;
 Geneologija (vok.);
 Muižės dvaro klestėjimą menantis ąžuolas;
 Iš medinės Rusnės praeities.

Šaltiniai

Kategorija:Mažosios Lietuvos asmenybės
Kategorija:Reichstago nariai